धर्मसिंहवा
धर्मसिंहवा भारत के राज्य उत्तर प्रदेश के जनपद संत कबीर नगर का एक क़स्बा और नगर पंचायत है। जनपद मुख्यालय, ख़लीलाबाद से इसकी दूरी लगभग ४० किलोमीटर है। यह क़स्बा अपने कुषाणकालीन बौद्ध स्तूप के लिए जाना जाता है। इस क़स्बे में कुल १५ वार्ड और २० मोहल्ले हैं। नगर पंचायत का कार्यालय क़स्बे के सेवाइचपार में निर्माणाधीन है। इस क़स्बे से कोई भी राष्ट्रीय अथवा राज्यीय राजमार्ग नहीं गुज़रता है, लेकिन क़स्बे को आसपास के क़स्बों और शहरों से जोड़ने के लिए सड़कें मौजूद हैं। नज़दीकी रेलवे स्टेशन ख़लीलाबाद और सिद्धार्थनगर में है।